Teine osa, mis puudutab kurblooliselt peamiselt Kagu-Eestit, on seotud koolivõrgu reorganiseerimisega, sellepärast et õpilasi jääb vähemaks. Aga ma toon esile, et valitsuse hariduskulude reservis on igasugusteks juhtumiteks vahendeid ja sellel aastal meil on reservis olnud 45 miljonit krooni. Sellest osa on praegu  jaotamata küll, see on väike osa. Suure osa oleme me jaotanud juba nimetatud kulude katteks, mis on koolivõrgu reorganiseerimisest tingitud õpilaste arvust ja õpilaste rändest tingitud kulutused. Aga osa oleme ka andnud tagastamatu toetusena omavalitsustele õppevahendite muretsemiseks.